હસુભાઈ જમાદારે જયદેવને એવી બાતમી આપી કે એક રીઢો સાયકલ ચોર વિંછીયા ધરમશાળામાં ઉતર્યો છે. જેથી બંને જણા ખાનગી ટેક્ષી લઈ વિંછીયા પહોચી જઈ ધરમશાળામાંથી સાયકલ ચોર નારણ ઉર્ફે વેલજી રવજી રહે ચરખાતા બાબરા વાળાને તુરત જ ઉપાડી લીધો નારણ ઉર્ફે વેલજીએ કોઈ વિરોધ કર્યા સિવાય જ ભાવનગર, રાજકોટ, ચોટીલા, બોટાદ, પાળીયાદ, વિસ્તારોમાંથી ચોરી કરેલ કુલ ૨૬ સાયકલો જુદા જુદા ગામડાઓમાં વેંચેલી તે સાયકલો કબ્જે થતા જસદણ પોલીસની છાપાઓમાં પણ ખૂબ પ્રસિધ્ધિ થઈ અને ઉપર જણાવેલ તમામ પોલીસ સ્ટેશનોથી પોલીસ જસદણ મુદામાલ તથા આરોપી માટે દોડાદોડી કરવા લાગી.